২০১৫ ক্রিকেট বিশ্বকাপ
ক্রিকেট বিশ্বকাপ ২০১৫ () আইসিসি কর্তৃক পরিচালিত ক্রিকেট বিশ্বকাপ প্রতিযোগিতার একাদশ আসর। ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অনুষ্ঠিত এই বিশ্বকাপ অস্ট্রেলিয়া ও নিউজিল্যান্ড - যৌথভাবে আয়োজন করে। সর্বমোট ৪৯টি খেলা অনুষ্ঠিত হবার কথা থাকলেও বাংলাদেশ বনাম অস্ট্রেলিয়ার মধ্যকার খেলাটি বৃষ্টির কারণে পরিত্যক্ত ঘোষিত হয়। তন্মধ্যে অস্ট্রেলিয়ার অ্যাডিলেড, ব্রিসবেন, ক্যানবেরা, হোবার্ট, মেলবোর্ন, পার্থ ও সিডনির ১৪ মাঠে ২৬টি এবং নিউজিল্যান্ডের ৭ শহর - অকল্যান্ড, ক্রাইস্টচার্চ, ডুনেডিন, হ্যামিল্টন, নেপিয়ার, ওয়েলিংটন ও নেলসনে ২৩টি খেলা আয়োজনের সিদ্ধান্ত নেয়া হয়।
২০১৫ আইসিসি বিশ্ব ক্রিকেট লীগ দ্বিতীয় বিভাগ
২০১৫ আইসিসি বিশ্ব ক্রিকেট লীগ দ্বিতীয় বিভাগ আন্তর্জাতিক ক্রিকেট কাউন্সিল কর্তৃক আয়োজিত ক্রিকেটের বিভাগীয় প্রতিযোগিতা। এ প্রতিযোগিতাটি আইসিসি বিশ্ব ক্রিকেট লীগের অংশবিশেষ। এছাড়াও এর মাধ্যমে ২০১৯ সালের আইসিসি ক্রিকেট বিশ্বকাপ প্রতিযোগিতার বাছাইপর্বে অংশগ্রহণের সুযোগ ঘটানো হয়। ১৭-২৪ জানুয়ারি, ২০১৫ তারিখে নামিবিয়ায় এ প্রতিযোগিতাটি অনুষ্ঠিত হয়। চূড়ান্ত খেলায় নামিবিয়াকে ৮ উইকেটে হারিয়ে নেদারল্যান্ডস দল প্রতিযোগিতার শিরোপা জয় করে।